Flugmálastjórn á Keflavíkurflugvelli tekur yfir flugtengdan rekstur þar
Flugmálastjórn á Keflavíkurflugvelli mun samkvæmt nýju frumvarpi, sem utanríkisráðherra hefur lagt fram á Alþingi, yfirtaka þann flugtengda rekstur á Keflavíkurflugvelli sem varnarliðið hefur annast til þessa. Gert er ráð fyrir að frumvarpið taki gildi 1. júní. Áætlað er að útgjöld ríkisins aukist um 1,4 milljarða króna vegna þessa.
Í bráðabirgðaákvæði er kveðið á um að eftir því sem við verður komið skuli bjóða því starfsfólki störf hjá Flugmálastjórn Keflavíkurflugvallar, sem unnið hafi á árinu 2006 hjá eftirtöldum deildum varnarliðsins á Keflavíkurflugvelli: Slökkviliði, snjóruðnings- og brautadeild, rafeindadeild, voltadeild og verkfræðideild.
Flugvallarstjórinn á Keflavíkurvelli undirbýr og annast ráðningar í þessi störf hjá Flugmálastjórn Keflavíkurflugvallar í samráði við varnarmálaskrifstofu utanríkisráðuneytisins.
Embætti Flugmálastjórnar Keflavíkurflugvallar skiptist nú niður í fjögur svið, þ.e. flugvallarsvið, öryggissvið, flugumferðarsvið og almenna skrifstofu. Yfir sviðunum er einn flugvallarstjóri. Alls starfa þarna í dag um 62 starfsmenn.
Varnarliðið hefur verið vinnuveitandi slökkviliðs, snjóruðnings- og brautadeildar, rafeindadeildar, voltadeildar og verkfræðideildar á Keflavíkurflugvelli. Starfsmenn slökkviliðsins og framangreindra deilda eru um 150 talsins og allir íslenskir. Lauslega áætlað munu starfsmenn Flugmálastjórnar Keflavíkurflugvallar því við þessar breytingar verða um 200 talsins.
Flugmálastjórn á Keflavíkurflugvelli mun samkvæmt nýju frumvarpi yfirtaka þann flugtengda rekstur á Keflavíkurflugvelli sem varnarliðið hefur annast til þessa.
Áætlað er að útgjöld ríkisins aukist um 1,4 milljarða króna vegna þessa.
Eftir því sem við verður komið skuli bjóða því starfsfólki störf hjá Flugmálastjórn Keflavíkurflugvallar, sem unnið hafi á árinu 2006 hjá eftirtöldum deildum varnarliðsins á Keflavíkurflugvelli: Slökkviliði, snjóruðnings- og brautadeild, rafeindadeild, voltadeild og verkfræðideild.
Embætti Flugmálastjórnar Keflavíkurflugvallar skiptist nú niður í fjögur svið, þ.e. flugvallarsvið, öryggissvið, flugumferðarsvið og almenna skrifstofu.